**Studējošo prakses organizācijas apraksts**

Īsā cikla profesionālās augstākās izglītības

studiju programma “Civilā drošība un aizsardzība”

(programmas kods 41861)

Praksi Daugavpils Universitātē (turpmāk – DU) organizē saskaņā ar Ministru kabineta 2023. gada 13.jūnija noteikumiem Nr. 305 “Noteikumi par valsts profesionālās augstākās izglītības standartu”, Drošības speciālista profesijas standartu, Penitenciārā un probācijas darba speciālista profesijas standartu, Valsts policijas jaunākā virsnieka profesijas standartu, Nolikumu par studijām DU, kā arī citiem normatīvajiem dokumentiem.

Praksi īsteno saskaņā ar prakses līgumu, kuru DU slēdz ar darba devēju par prakses vietas nodrošināšanu. Prakses līgumā ietver prakses mērķi, uzdevumus, prakses norises plānojumu, prakses sasniegumu vērtēšanas kārtību, kā arī pušu pienākumus un atbildību. Nosakot prakses mērķus un uzdevumus, prakses saturā iekļauj arī studējošā iepazīšanos ar attiecīgās prakses organizācijas pārvaldes struktūru un darbības principiem. Prakses mērķu un uzdevumu noteikšanā, kā arī prakses izvērtējumā piedalās to organizāciju pārstāvji, ar kurām noslēgts līgums par prakses īstenošanu.

Prakse ir studiju programmas iegūto zināšanu teorijā un ar praksi integrējoša studiju procesa svarīga sastāvdaļa.

**NOLIKUMS PAR PRAKSI**

1. **Prakses mērķis un uzdevumi**

Mācību prakse (turpmāk – prakse) īsā cikla profesionālās augstākās izglītības studiju programmas “Civilā drošība un aizsardzība” (programmas kods 41861) teoriju un praksi integrējoša studiju procesa sastāvdaļa.

* 1. **Prakses mērķis** ir nostiprināt un papildināt studējošā teorētiskās zināšanas, kā arī pilnveidot viņa profesionālās prasmes, atbilstoši profesijas standartam.
  2. **Prakses uzdevumi ir:**
     1. iepazīties ar prakses vietas pārvaldes struktūru un darbības principiem;
     2. apzināt Prakses iestādes darbību reglamentējošos normatīvos, individuālos tiesību aktus, metodiskos norādījumus;
     3. iepazīties ar prakses vadītāja no prakses vietas puses lietvedībā esošo materiālu virzību un kopā ar prakses vadītāju piedalīties nepieciešamo darbību veikšanā.

1. **Prakses vieta, laiks un vadība**
   1. Prakse tiek organizēta tiesībaizsardzības, apsardzes iestādēs. Studējošais par prakses vietu var izvēlēties savu darba vietu, iepriekš saskaņojot to ar prakses vadītāju un iestādes vadītāju.
   2. Praksi īsteno saskaņā ar Prakses līgumu, kas noslēgts starp DU, prakses devēju un studējošo, un kas nosaka pušu pienākumus un atbildību.
   3. Pamatojoties uz noslēgto līgumu, Prakses devējs uz prakses laiku norīko uzņēmumā prakses vadītāju no prakses vietas puses.
   4. Praksi pārrauga studiju programmas direktors un to vada prakses vadītājs no DU puses.
   5. Prakses apjoms ir 24 ECTS (16 nedēļas), kas tiek īstenota 2. studiju gadā 4. semestrī.
   6. Prakses vadītājs no DU puses:
      1. organizē praksi atbilstoši programmas direktora izstrādātajai prakses programmai;
      2. ar programmas direktoru saskaņo prakses vietas;
      3. iepazīstina studējošos ar prakses uzdevumiem, programmu un prasībām, kas ir jāizpilda prakses laikā;
      4. konsultē studējošos prakses laikā;
      5. organizē prakses konferences (ievadkonference un noslēguma konference);
      6. izvērtē prakses laikā paveikto.
2. **Prakses novērtēšana un aizstāvēšana**
   1. Prakses vērtēšana ar atzīmi pēc 10 ballu sistēmas notiek, pamatojoties uz iesniegtajiem materiāliem (prakses dienasgrāmatu un praktikanta raksturojumu, ko sagatavo prakses vadītājs no prakses vietas puses), un studējošā sagatavotās prakses aizstāvēšanas prezentācijas novērtējumu.
   2. Noslēguma konferencē studējošais sagatavo prezentāciju un 5 – 7 minūšu laikā aizstāv prakses laikā veiktos programmas uzdevumus, atspoguļotās problēmas, akcentējot svarīgākās atziņas un piedāvātos risinājumus atbilstoši piešķiramajai kvalifikācijai.
3. **Finansējums**
   1. Prakses vadītājam darba samaksu aprēķina pēc nostrādāto stundu skaita, kuras ieskaita docētāja darba slodzē. Stundu skaitu nosaka pēc šādiem kritērijiem:

|  |  |
| --- | --- |
| Ievadkonference | 2 stundas studiju programmā uz kursu |
| Studenta darba uzraudzība, apmeklēšana, analīze un supervīzija | 2 stundas vienam studentam |
| Prakses dokumentācijas pārbaude, noslēguma konference | 1 stunda vienam studentam |