**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Psiholoģijas un loģikas pamati** |
| Studiju kursa kods (DUIS) |  |
| Zinātnes nozare | Psiholoģija |
| Kursa līmenis | P |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 24 |
| Semināru stundu skaits | - |
| Praktisko darbu stundu skaits | 8 |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| asoc.prof., Dr.psych. Aleksejs Ruža | |
| Kursa docētājs(-i) | |
| viesasist., Mg.psych. Jevgeņija Sivoronova, pētniece, Dr.psych. Margarita Ņesterova,  Dr.psych., Aleksejs Ruža | |
| Priekšzināšanas | |
| Nav nepieciešamas | |
| Studiju kursa anotācija | |
| KURSA MĒRĶIS:  Iepazīstināt studējošos ar psihes struktūras, satura un funkcionēšanas likumsakarībām;  sniegt pamatzināšanas par formālās loģikas pamatelementiem un svarīgākajiem retorikas aspektiem.  KURSA UZDEVUMI:   * sniegt studentiem personības psihiskā satura teorētiskās zināšanas; * sniegt zināšanas par psihisko procesu, stāvokļu un personības individuālām īpatnībām; * sniegt zināšanas par argumentācijas teorētiskajiem un praktiskajiem aspektiem. | |
| Studiju kursa kalendārais plāns | |
| Kursa struktūra: lekcijas – 24 st., praktiskie darbi - 8 st.   1. Vispārīgās psiholoģijas priekšmets un pamatjēdzieni. Personības izziņas (kognitīvās) sfēras raksturojums (L2) 2. Uztvere, tās veidi un likumsakarības. Uzmanība, tās veidi un īpašības. Atmiņa kā psihiskais izziņas process. (L2) (P2) 3. Vispārinātie izziņas procesi. Domāšana un runa. (L2) 4. Personības emocionālās sfēras raksturojums. (L2) (P2) 5. Personības motivācijas un gribas sfēras raksturojums. Personības individuāli tipoloģiskās īpatnības. (L2) 6. Saskarsmes raksturojums un tās loma topošā specialista profesionālajā darbībā. (L2) 7. Cilvēka personība kā profesionālo saskarsmi ietekmējošais faktors (L2) 8. Saskarsme ar klientu un kolektīvā (L2) (P2) 9. Loģikas priekšmets. Loģikas likumi. (L2) 10. Loģika, izziņa, komunikācija. (L2) 11. Aristoteļa retorikas teorija. Argumentācijas veidi un tehnikas. Argumentācijas procesa pamatmetodes un palīgmetodes. Simbolu lietojums argumentācijā. (L2) 12. Runas un komentāru struktūra. Zinātnisks teksts kā publiskā runa. (L2) (P2)   *L - lekcija*  *P - praktiskie darbi* | |
| Studiju rezultāti | |
| ZINĀŠANAS:   1. Zina par cilvēka psihi un tās struktūru; personības izziņas, emocionālās, gribas un motivācijas sfēras darbības procesu likumsakarībām; personības individuāli tipoloģisko īpatnību specifiku. 2. Zina loģikas un retorikas vietu un lomu cilvēku sabiedrībā un kultūrā. 3. Zina argumentācijas teorētiskos un praktiskos aspektus.   PRASMES:   1. Prot korekti pielietot psiholoģijas pamatjēdzienus un orientēties cilvēka psihes uzbūves un funkcionēšanas pamatjautājumos; 2. Prot kritiski izvērtēt zinātniskās un populāri zinātniskas literatūras avotus par cilvēka psihes uzbūvi, pamatprocesiem un tās funkcionēšanas mehānismiem. 3. Prot meklēt informāciju, atlasīt, analizēt un salīdzināt konkrētas situācijas un argumentēti diskutēt. 4. Izprot loģikas un retorikas virzienu un skolu daudzveidību un konceptuālās atšķirības loģikas likumu darbību.   KOMPETENCE:   1. Spēj analizēt izziņas procesu darbību, lietojot atbilstošu psiholoģisko terminoloģiju; 2. Spēj analizēt emocionālās, gribas un motivācijas sfēras darbību, personības individuāli tipoloģisko īpatnību izpausmes uzvedībā. 3. Spēj analizēt, sistematizēt un interpretēt saņemto informāciju. 4. Spēj izvērtēt savu oponentu argumentus un pārliecināt viņus par sava viedokļa likumību. | |
| Studējošo patstāvīgo darbu organizācijas un uzdevumu raksturojums | |
| Jāveic nepieciešamās literatūras un normatīvo aktu atlase un analīze. Mērķtiecīgi, izmantojot attiecīgo literatūru un normatīvos aktus, jānoformulē pārliecinošos secinājumus par studiju kursa tematiem. Patstāvīgā darba ietvaros jāiepazīstas ar studiju kursa docētāja uzdoto literatūru, jāsagatavo referātu un jāprezentē referāta tēmu auditorijas priekšā. | |
| Prasības kredītpunktu iegūšanai | |
| Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Studiju rezultātu sasniegumu novērtēšana notiek summatīvi, ņemot vērā grupu darbus, patstāvīgos darbus, kontroldarbu, prezentējot praktisko darbu rezultātus un komentējot tos.  Kontroldarbs – 30%  Līdzdalība praktiskajā darbā (aktivitāte un atbilžu kvalitāte) – 30%  Noslēguma pārbaudījums - Eksāmens – 40%.  STUDIJU REZULTĀTU VĒRTĒŠANA   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | | | | 1. | 2. | 3. | 4. | 5. | 6. | 7. | 8. | 9. | 10. | 11. | 12. | | Kontroldarbs | + |  | + |  |  |  | + |  |  |  | + |  | | Praktiskais darbs |  | + |  | + |  |  |  | + |  |  |  | + | | Eksāmens | + | + | + | + | + | + | + | + | + | + | + | + | | |
| Kursa saturs | |
| Kursa struktūra: lekcijas – 24 st., seminārs - 8 st.  Lekciju tēmas:   1. Vispārīgās psiholoģijas priekšmets un pamatjēdzieni. Psihes attīstība filoģenēzē un ontoģenēzē, psihiskās attīstības stadijas. Psihes struktūra: apziņa, pašapziņa, zemapziņa, bezapziņa. Personības izziņas (kognitīvās) sfēras raksturojums: jutekliskie, apkalpojošie un vispārinātie izziņas procesi. Jutekliskie izziņas procesi. Sajūtas, tās veidi un likumsakarības. (L2) 2. Uztvere, tās veidi un likumsakarības. Ilūzijas un to rašanās cēloņi. Apkalpojošie izziņas procesi. Uzmanība, tās veidi un īpašības. Atmiņa kā psihiskais izziņas process. Iegaumēšanas un aizmiršanas likumi. Atmiņas individuālās īpatnības, efektīvas atmiņas attīstības nosacījumi. (L2) 3. Runas veidi un funkcijas. Domāšanas veidi: (uzskatāmi darbīgā, uzskatāmi tēlainā, vārdiski loģiskā). Domāšanas pamatformas (jēdziens, spriedums un slēdziens). Domāšanas operācijas (analīze, sintēze, salīdzināšana, vispārināšana). Domāšanas individuālās īpatnības. (L2) 4. Jūtas, emocijas un emocionālo pārdzīvojuma formas. Jūtas, to veidi un funkcijas, jūtu īpatnības. Emocijas un emociju pamatteorijas. Stress, tā veidi, stadijas, pārvarēšanas stratēģijas, profilakse. (L2) 5. Griba, gribas piepūle, gribas akta struktūra, personības gribas stipruma un vājuma raksturojošas iezīmes. Gribasspēka attīstības psiholoģiskie un sociālpsiholoģiskie nosacījumi. Motivācija, tās veidi un pamatteorijas. (L2) 6. Temperaments kā personības dinamiskais raksturojums. Raksturs, rakstura akcentuācijas, rakstura attīstības sociāli psiholoģiskie nosacījumi. Spējas, to veidi, attīstības līmeņi, spēju attīstības sociāli psiholoģiskie nosacījumi un priekšnosacījumi. (L2) 7. Izziņas procesa sastāvdaļas un pakāpes: vārds, definīcija, tēls, zināšana un doma. Domāšanas pamatoperācijas: pamatošana un tās tipi- jutekliskā pieredze, terminoloģiskās norunas jeb konvencijas, aksiomātika, analoģijas princips, indukcija un dedukcija. (L2) 8. Loģikas jēdziens. Loģikas saistība ar praktisko darbību un zinātni, saistība ar valodu. Saturiskās un formālās loģikas attiecības. Dialektiskās loģikas likumi Hēgeļa izpratnē. Četri formālās loģikas pamatlikumi: identitātes, pretrunas, trešā izslēgtā un pietiekamā pamata likumi. (L2) 9. Loģiskās analīzes un sintēzes nozīme izziņā. Komunikācijas loģisko un psiholoģisko aspektu savstarpējo attiecību problēma. (L2) 10. Antīkā sofistika un tās ieguldījums retorikā. Sofistikas kritika Platona un Aristoteļa darbos. A.Šopenhauera ieguldījums polemikas mākslā. Silloģismu klasifikācija un to pareiza pielietošana retorikā. Kļūdu novēršanas ceļi. (L2) 11. Pieradījuma procesa loģiskie posmi. Loģiskās prasības pierādījuma tēzei. Argumentu kārtulas. Sagatavošanās argumentācijai. Argumentācijas vispārējie priekšnoteikumi. Pamatmetožu raksturojums. Argumentācija un polemika - kopīgais un atšķirīgais. Simbolu veidi un pielietojuma iespējas. (L2) 12. Runas un komentāru struktūra. Zinātnisks teksts kā publiskā runa. (L2) (P2)   Kontroldarbu tēmas:   1. Kontroldarbs 1. Vispārīgās psiholoģijas pamatjēdzieni un attīstības posmi; psihes attīstība filoģenēzē un ontoģenēzē, psihes struktūra. 2. Kontroldarbs 2. Jūtas un emocijas. Emociju pamatteorijas, stress, izdegšana un tās profilakse Personības emocionālās, motivācijas un gribas sfēras raksturojums. 3. Kontroldarbs 3. Manipulācija un citas psiholoģiskās barjeras lietišķajā saskarsmē, barjeru pārvarēšana. Uzvedības taktika konfliktsituācijās. Efektīvo saskarsmes paņēmienu izmantošana darba situācijas. 4. Kontroldarbs 4. Griba un motivācija. Motivācijas pamatteorijas. Personības individuāli tipoloģiskās īpatnības: temperaments, raksturs un spējas.   Praktisko darbu tēmas:   1. Sajūtas un uztvere. Sajūtu sliekšņi. Absolūtais un relatīvais slieksnis. Vebera-Fehnera psihofizioloģiskais likums. (P2) 2. Personības izziņas (kognitīvās) sfēras jutekliskie procesi (sajūtas un uztvere), apkalpojošie procesi (uzmanība un atmiņa) un vispārinātie procesi (domāšana, runa un iztēle). (P2) 3. Psiholoģiskās pozīcijas profesionālajā saskarsmē. Izmantojamo pozīciju atpazīšana saskarsmes situācijās. Emocionālie faktori saskarsmē ar klientu. (P2) 4. Propagandas un manipulācijas modeļi un teorijas. Propagandas dažādie paveidi: melnā, pelēkā un baltā. Simbolu veidi un pielietojuma iespējas. Loģiskās kļūdas. Loģisko kļūdu izraisītās sekas un kā no tām izvairīties. Kārtulu lietošana formālajā loģikā. Tipiskākie kritikas izraisītāji un atbilžu taktika. (P2) | |
| Obligāti izmantojamie informācijas avoti | |
| 1. Apsalons E. Konstruktīvā komunikācija. Prasme veidot dialogu. Rīga: Zvaigzne ABC, 2023, 304 lpp. 2. Benešs H. Psiholoģijas atlants: attēli un teksti. 1. un 2.daļa. Rīga: Zvaigzne ABC, 2004. 3. Kiseļova S. Saskarsmes psiholoģija. Rīga: LUMA, 2007, 265 lpp. 4. Mārtinsone K., Miltuze, A. (red.) Psiholoģija 1. Pamatjautājumi - teorijas un pētījumi. Rīga: Zvaigzne ABC. 2015, 360 lpp. 5. Vedins I. Loģika. Rīga: Avots, 2009, 400 lpp. | |
| Papildus informācijas avoti | |
| 1. Ellyson S., Coldren J.T., Kestner J., Fry R. & Ragozzine F. (2008). General Psychology. Kendall Hunt Pub. 2. Filipss Č. Loģiskā domāšana: 50 vingrinājumi, kas mainīs tavu domāšanas veidu. Rīga: Zvaigzne ABC. 2015. 3. Filipss Č. Taktiskā domāšana. 50 vingrinājumi, kas mainīs tavu domāšanas veidu. Rīga: Zvaigzne ABC. 2015. 4. Vīkss M. Filosofija īsumā: 200 pamatjēdzienu īsi skaidrojumi. Rīga: Jāņa Rozes apgāds. 2015. 5. Vorobjovs A. Vispārīgā psiholoģija, Rīga: Izglītības soļi. 2000, 212 lpp. | |
| Periodika un citi informācijas avoti | |
| 1. Rewiew of General Psychology. Pieejams: <https://www.apa.org/pubs/journals/gpr/> 2. Filozofija. Latvijas Universitātes zinātniskie raksti. 3. History and Philosophy of Logic. ISSN:0144-5340E-ISSN:1464-5149 4. Informal Logic. ISSN:0824-2577 | |
| Piezīmes | |
| Īsā cikla profesionālās augstākās izglītības studiju programmas „Civilā drošība un aizsardzība” studiju kurss.  Kurss tiek docēts latviešu valodā. | |