**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Kriminālprocesa tiesības** |
| Studiju kursa kods (DUIS) | Ties1022 |
| Zinātnes nozare | Informācijas tehnoloģija |
| Kursa līmenis | P |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 6 |
| Praktisko darbu stundu skaits | 10 |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr.iur., doc. Arvīds Ozerskis | |
| Kursa docētājs(-i) | |
| Dr.iur., doc. Arvīds Ozerskis, Mg.iur., vieslekt. Jurijs Fjodorovs | |
| Priekšzināšanas | |
| Krimināltiesības | |
| Studiju kursa anotācija | |
| KURSA MĒRĶIS:  Veidot izpratni par kriminālprocesuālajām normām, sniegt zināšanas par kārtību, kādā kompetentas iestādes un amatpersonas izskata ziņas par noziedzīgu nodarījumu un veic kriminālprocesu.  KURSA UZDEVUMI:  Iegūt zināšanas par kriminālprocesa tiesībām, to vietu tiesību sistēmā, par kriminālprocesuālās likumdošanas attīstības tendencēm, kā arī iemācīt studentiem izprast katra kriminālprocesuālā institūta būtību, īpašu uzmanību veltot pierādījumu teorijai un procesa subjektu tiesību un likumisko interešu garantiju. jautājumiem. | |
| Studiju kursa kalendārais plāns | |
| Kursa struktūra: lekcijas – 16 st., semināri – 6 st., praktiskie darbi – 10 st.   1. Kriminālprocesa jēdziens, būtība un uzdevumi. (L2) 2. Kriminālprocesa tiesību avoti. (L2) 3. Kriminālprocesa principi. (L2) (S2) 4. Izmeklēšana, kriminālvajāšana. (L4) (S2) (P2) 5. Iztiesāšana. Tiesas spriedums. (L4) (S2) (P4) 6. Apelācija. Kasācija. (L2) (P4)   *L - lekcija*  *S - semināri*  *P - praktiskie darbi* | |
| Studiju rezultāti | |
| ZINĀŠANAS:   1. Zina kriminālprocesa tiesības, to vietu tiesību sistēmā. 2. Zina kriminālprocesuālās likumdošanas attīstības tendences. 3. Zina katra kriminālprocesuālā institūta būtību, kārtību, tiesības un pienākumus.   PRASMES:   1. Prot pielietot savstarpējā saistībā kriminālprocesa tiesības; 2. Prot analizēt kriminālprocesa norisi krimināllietās, tiesību aizsardzības iestāžu kā tiesas, prokuratūras un izmeklēšanas iestāžu darbību krimināllietu izmeklēšanas, iztiesāšanas laikā.   KOMPETENCE:   1. Spēj izprast spēkā esošās kriminālprocesuālās likumdošanas attīstības tendences, to attīstības problēmas; 2. Spēj pareizi pielietot Kriminālprocesa likuma normas. | |
| Studējošo patstāvīgo darbu organizācijas un uzdevumu raksturojums | |
| Patstāvīga normatīvo aktu, norādītās literatūras, izmeklēšanas un tiesu prakses materiālu analīze, kāzusu (situāciju) analīze, patstāvīga procesuālo dokumentu un citu mācību materiālu izskatīšana un sagatavošana. Gatavošanās kārtējiem pārbaudījumiem un eksāmenam. | |
| Prasības kredītpunktu iegūšanai | |
| Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr.15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Priekšnosacījumi pārbaudījuma kārtošanai: Pozitīvi jāaizstāvas trīs prezentāciju semināros, praktiskajās nodarbībās jāizpilda docētāja uzdotie uzdevumi, jāsagatavo procesuālie dokumenti un jāpiedalās lietišķa spēlē „Iztiesāšana”.  Sekmju kontroles forma: Rakstisks eksāmens, kas sastāv no diviem jautājumiem un praktiskā uzdevuma.  STUDIJU REZULTĀTU VĒRTĒŠANA   |  |  |  |  |  |  |  | | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | 1. | 2. | 3. | 4. | 5. | 6. | | Seminārs |  |  | + | + | + |  | | Praktiskais darbs |  |  |  | + | + | + | | Eksāmens | + | + | + | + | + | + | | |
| Kursa saturs | |
| Kursa struktūra: lekcijas – 16 st., semināri – 6 st., praktiskie darbi – 10 st.  Lekciju tēmas:   1. Kriminālprocesa jēdziens, būtība un uzdevumi. (L2) 2. Kriminālprocesa tiesību avoti. (L2) 3. Kriminālprocesa principi. (L2) 4. Izmeklēšana, kriminālvajāšana. (L4) 5. Iztiesāšana. Tiesas spriedums. (L4) 6. Apelācija. Kasācija. (L2)   Semināru tēmas:   1. Kriminālprocesa pamatprincipu realizācija procesuālo darbību veikšanā un lēmumu pieņemšanā. Amatpersonas, kuras pilnvarotas veikt kriminālprocesu. Apstākļi, kas liedz veikt kriminālprocesu. Personas, kuras īsteno aizstāvību. Cietušais un viņa pārstāvība. Citas kriminālprocesā iesaistītās personas. Kriminālprocesuālā imunitāte. (S2) 2. Pierādīšana un pierādīšanas priekšmets. Fakta legālā prezumpcija. Pierādīšanas subjekti un pierādīšanas pienākums. Pierādījumu attiecināmība, ticamība un pieļaujamība. Pierādījumu veidi. Rīcība ar lietiskajiem pierādījumiem un dokumentiem. Procesuālie piespiedu līdzekļi, to veidi. Procesuālā piespiedu līdzekļa izvēles nosacījumi. Procesuālā piespiedu līdzekļa piemērošana, grozīšana vai atcelšana. (S2) 3. Izmeklēšanas darbību jēdziens. Izmeklēšanas darbību veikšanas vispārīgie noteikumi. Procesuālās darbības veikšana, izmantojot tehniskos līdzekļus. Vispārējās izmeklēšanas darbības, to īstenošanas kārtība un procesuālo dokumentu noformēšana. Speciālās izmeklēšanas darbības, to īstenošanas kārtība un procesuālo dokumentu noformēšana. Procesuālie dokumenti izmeklēšanas stadijā, to noformēšanas vispārīgās prasības. Procesuālais termiņa jēdziens, veidi un aprēķināšana. (S2)   Praktisko darbu tēmas:   1. Kriminālprocesa uzsākšanas iemesls un pamats. Izmeklēšanas iestāžu, prokuratūras un tiesas kompetence kriminālprocesa uzsākšanā. Kriminālprocesa uzsākšanas kārtība. Kriminālprocesa informācijas sistēma (KRASS) darbības tiesiskais regulējums. Atteikšanās uzsākt procesu. (P4) 2. Drošības līdzekļi kriminālprocesā. (P2) 3. Pierādīšanas subjekti un pierādīšanas pienākums. Pierādījumu attiecināmība, ticamība un pieļaujamība. Pierādījumu veidi. (P4) | |
| Obligāti izmantojamie informācijas avoti | |
| 1. Baikovska I. Kriminālprocesa atjaunošanas sakarā ar jaunatklātiem apstākļiem problemātika. Rīga: Biznesa augstskola Turība, 2021, 328 lpp. 2. Kaija S., Kūtris G., Ķinis U. un citi. Kriminālprocesa likuma komentāri. A.daļa. Latvijas vēstnesis, 2019, 1032 lpp. 3. Krastiņš U. Tieša nodoma tvērums krimināltiesībās. Rīga: Tiesu namu aģentūra, 2017, 64 lpp. 4. Meikališa Ā., Strada-Rozenberga K. Kriminālprocess, Raksti 2015-2020, Rīga: LU Akadēmiskais apgāds, 2021, 678.lpp. | |
| Papildus informācijas avoti | |
| 1. Kriminālprocesa likums. 2. Āboltiņa S. Legālā prezumpcija: tiesiskums un lietderība.//Jurista Vārds, 2006.g.28. februāris, Nr.9 (412). 3. Feldhūne A., Kučs A., Skujeniece A. Cilvēktiesību rokasgrāmata tiesnešiem.- Rīga, 2004 4. Gailīte V. Izmeklēšanas tiesneša kompetence. .//Jurista Vārds, 2006.g.14. februāris, Nr.7 (410). 5. Konovalovs J. Cietušo tiesības un sacīkstes princips kriminālprocesā pretdarbības izmeklēšanai aspektā. Administratīvā un Kriminālā Justīcija, Nr.2/2009., ISSN 1407-2971, 16.-27.lpp. 6. Kūtris G. Izmeklēšanas tiesneši: jauns institūts kriminālprocesā. //Jurista Vārds, 2006.g. 10. janvāris, Nr.2 (405) un 17. janvāris, Nr.3 (406). 7. Meikališa Ā. Kriminālprocesa tiesības. Vispārīgā daļa. 1.grāmata. Rīga: RaKa, 2000, 577.lpp. 8. Meikališa Ā., Strada-Rozenberga, K. Kriminālprocesuālo terminu skaidrojošā vārdnīca. Rīga: RaKa, 2000, 395.lpp. 9. Strada-Rozenberga K. Pierādīšanas teorija kriminālprocesā. Vispārīgā daļa. Rīga: Turība, 2002, 291.lpp. | |
| Periodika un citi informācijas avoti | |
| 1. Jurista Vārds 2. www.at.gov.lv/lv/judikatura/judikaturas-nolemumu-arhivs 3. www.tiesas.lv/tiesu-nolemumi | |
| Piezīmes | |
| Īsā cikla profesionālās augstākās izglītības studiju programmas „Civilā drošība un aizsardzība” studiju kurss.  Kurss tiek docēts latviešu valodā. | |