**Akadēmiskās maģistra studiju programmas “Ekonomiskā drošība” atbilstība valsts izglītības standartam**

*Ministru kabineta 2014. gada 13. maija noteikumi Nr. 240 “Noteikumi par valsts akadēmiskās izglītības standartu” pieejami* [*https://likumi.lv/doc.php?id=266187*](https://likumi.lv/doc.php?id=266187)

|  |  |  |
| --- | --- | --- |
| **Prasības\*** | **Standartā noteiktais** | **Programmas rādītāji** |
| Studiju programmas mērķis | nodrošināt studējošajiem zinātņu teorētisko zināšanu un pētniecības iemaņu apguvi, sasniedzot studiju programmā noteiktos studiju rezultātus, kas atbilst Latvijas kvalifikāciju ietvarstruktūras sestā vai septītā līmeņa zināšanām, prasmēm un kompetencei;  nodrošināt, ka programmas absolventi spēj atbildīgi un droši izvēlēties un lietot informācijas tehnoloģijas savā profesionālajā darbībā, pētniecībā un mūžizglītībā, kā arī digitālā satura iegūšanā, radīšanā un koplietošanā. | Studiju programmā studējošajiem ir nodrošināta nozares teorētisko zināšanu un pētniecības iemaņu apguve, sasniedzot studiju programmā noteiktos studiju rezultātus, kas atbilst Latvijas kvalifikāciju ietvarstruktūras septītā līmeņa zināšanām, prasmēm un kompetencei. Studiju programma sagatavo studējošos atbildīgam un drošam informācijas tehnoloģiju lietojumam savā profesionālajā darbībā, pētniecībā, kā arī digitālā satura iegūšanā, radīšanā un koplietošanā. |
| Studiju programmas sasniedzamie rezultāti | Katras studiju programmas specifiskos mērķus un uzdevumus, kā arī tās studiju programmu daļas, kuras īsteno kā darba vidē balstītas mācības, augstskola nosaka atbilstoši šo noteikumu 3. punktā minētajiem stratēģiskajiem mērķiem. | Studiju programmas mērķis, rezultāti un uzdevumi atbilst otrā cikla studiju programmu stratēģiskajiem mērķiem. |
| Studiju programmas apjoms (KP/ECTS) | Maģistra studiju programmas apjoms ir ne mazāks kā 60 kredītpunktu un ilgst vienu gadu ar nosacījumu, ka tiek ievērots Augstskolu likumā noteiktais kopējais pirmā un otrā cikla studiju apjoms un ilgums pilna laika studijās. Ne mazāk kā 30 kredītpunktu no maģistra studiju programmas apjoma ir maģistra darba izstrāde. | Profesionālās maģistra studiju programmas “Ekonomiskā drošība” kopapjoms ir 120 ECTS. Maģistra darba izstrādei un aizstāvēšanai ir paredzēti 30 ECTS. |
| Studiju programmas īstenošanas ilgums[[1]](#footnote-2) | Vismaz viens gads. | Programmas īstenošanas ilgums pilna laika klātienes studijās ir 2 gadi, bet nepilna laika klātienes studijās 2 gadi un 6 mēneši. |
| Programmu daļas un to apjoms (obligātā, ierobežotās izvēles, izvēles), t.s. noslēguma darba apjoms | Maģistra studiju programmas saturs nodrošina tādu studiju rezultātu sasniegšanu, kas ietver padziļinātu teorētisko zināšanu iegūšanu un pētniecības iemaņu un prasmju attīstīšanu. | Akadēmiskās maģistra studiju programmas “Ekonomiskā drošība” saturs nodrošina tādu studiju rezultātu sasniegšanu, kas ietver padziļinātu teorētisko zināšanu iegūšanu un pētniecības iemaņu un prasmju attīstīšanu ekonomiskās drošības jomā, attiecīgi apgūstot ar drošību, ekonomiku un vadību, tiesību zinātni saistītos studiju kursus.  Programmu daļas un to apjoms:  Pilna laika klātiene  A daļa = 69 ECTS  B daļa = 48 ECTS  C daļa = 3 ECTS  Nepilna laika klātiene  A daļa = 69 ECTS  B daļa = 48 ECTS  C daļa = 3 ECTS  Maģistra darba izstrādei un aizstāvēšanai ir paredzēti 30 ECTS. |
| Kontaktstundu apjoms (%) | Pilna laika studijās ne mazāk kā 30 % no maģistra studiju programmas apjoma (izņemot praksei, ja tāda ir noteikta, un maģistra darba izstrādei paredzēto apjomu) veido kontaktstundas. | Atbilst, ne mazāk kā 30 % no maģistra studiju programmas apjoma veido kontaktstundas. |
| Obligātais saturs atbilstoši standarta prasībām | Maģistra studiju programmas obligātajā daļā, izņemot maģistra darba izstrādi, ietver attiecīgās zinātnes nozares vai apakšnozares izvēlētās jomas teorētisko atziņu izpēti un teorētisko atziņu aprobāciju zinātnes nozares vai apakšnozares izvēlētās jomas aktuālo problēmu aspektā ne mazāk kā 18 kredītpunktu apjomā, ja maģistra studiju programmas apjoms ir 60 kredītpunktu, un ne mazāk kā 36 kredītpunktu apjomā, ja maģistra studiju programmas apjoms ir 120 kredītpunktu. | Obligātajā daļā ietverti atbilstoši studiju kursi 39 ECTS apjomā.   |  |  | | --- | --- | | Kursa nosaukums | ECTS | | Zinātniskā pētniecība ekonomiskajā drošībā | 3 | | Muitas lietu administrēšana | 3 | | Cilvēkresursu pārvaldība un personas datu aizsardzība | 3 | | Starptautiskā drošība | 3 | | Ekonomiskās drošības menedžments | 3 | | Nacionālā drošība | 3 | | Stratēģiskā resursu pārvaldība | 3 | | Noziedzīgi iegūtu līdzekļu legalizācijas, terorisma un proliferācijas finansēšanas novēršanas analīze un vadība | 3 | | Prakse | 9 | | Atvērto avotu un datu analīze | 3 | | Starptautiskā biznesa ekonomika | 3 | |
| Atbilstība Vides aizsardzības likuma un Civilās aizsardzības un katastrofas pārvaldīšanas likuma noteiktajām prasībām | Ja studējošais Vides aizsardzības likumā un Civilās aizsardzības un katastrofas pārvaldīšanas likumā noteiktās prasības nav apguvis zemāka cikla studiju programmā, viņš tās apgūst papildus maģistra studiju programmai. | Ja studējošais Vides aizsardzības likumā un Civilās aizsardzības likumā noteiktās prasības nav apguvis zemāka līmeņa studiju programmā, profesionālās maģistra studiju programmas ietvaros ir paredzēts apgūt studiju kursu “Civilā un vides aizsardzība” (2 KP / 3 ECTS). |
| Piešķiramais grāds | Pēc maģistra studiju programmas apguves studējošajam piešķir maģistra grādu, kas atbilst attiecīgajā studiju jomā sasniegtajiem studiju rezultātiem. Latvijas izglītības klasifikācijai atbilstošās studiju programmas nosaukums, saturs un iegūstamā grāda nosaukums ir savstarpēji saistīti un izriet no studiju programmā sasniedzamajiem studiju rezultātiem. | Kopīgi īstenotās programmas absolventiem tiek piešķirts sociālo zinātņu maģistra grāds ekonomiskajā drošībā. |
| Studiju turpināšanas iespējas | Iegūtais maģistra grāds, par ko tiek izsniegts maģistra diploms, dod tiesības turpināt izglītību trešā cikla augstākās izglītības studiju programmā, izpildot uzņemšanas prasības attiecīgajā studiju programmā. | Iegūtais maģistra grāds dod tiesības turpināt izglītību trešā cikla augstākās izglītības studiju programmā, izpildot uzņemšanas prasības attiecīgajā studiju programmā. |
| Studiju programmas apguves vērtēšanas pamatprincipi un kārtība | Vērtējot iegūto akadēmisko izglītību, ievēro šādus vērtēšanas pamatprincipus:  1. vērtēšanas atklātības princips – atbilstoši izvirzītajiem studiju programmu mērķiem un uzdevumiem, kā arī studiju kursu mērķiem un uzdevumiem augstskola ir noteikusi prasību kopumu studiju rezultātu vērtēšanai;  2. vērtējuma obligātuma princips – nepieciešams iegūt sekmīgu vērtējumu par visa studiju programmas satura apguvi;  3. vērtējuma pārskatīšanas iespēju princips – augstskola nosaka iegūtā vērtējuma pārskatīšanas kārtību;  4. vērtēšanā izmantoto pārbaudes veidu dažādības princips – studiju programmas apguves vērtēšanā izmanto dažādus pārbaudes veidus.  Studiju rezultātu sasniegšanas pakāpi vērtē 10 ballu skalā vai ar vērtējumu "ieskaitīts/neieskaitīts". Studiju rezultātu sasniegšanas pakāpi studiju programmas obligātās daļas studiju kursa gala pārbaudījuma ietvaros ar vērtējumu "ieskaitīts/neieskaitīts" var vērtēt, ja studiju kursa apjoms nepārsniedz trīs kredītpunktus. Ar vērtējumu "ieskaitīts/neieskaitīts" var vērtēt arī studiju rezultātu sasniegšanas pakāpi studiju kursā noteikto pārbaudījumu ietvaros, kuri nav studiju kursa gala pārbaudījumi.  Ar vērtējumiem "ieskaitīts" vai "neieskaitīts" novērtē atkarībā no tā, vai pārbaudījumā uzrādītās studējošā zināšanas, prasmes un kompetence atbilst augstskolas noteiktajam zināšanu, prasmju un kompetences līmenim attiecīgajā pārbaudījumā.  Par sekmīgiem uzskata vērtējumus no "izcili" (10) līdz "gandrīz viduvēji" (4) un vērtējumu "ieskaitīts". | Vērtēšanā tiek ievērots atklātības un citi vērtēšanas principi, ievērojot RSU un DU prasības studiju kursu rezultātu vērtēšanai.  Studiju rezultātu (zināšanu, prasmju un kompetences) vērtēšanas/ pārbaudījumu formas, studiju rezultātu vērtēšanas sistēmu, vērtējuma apstrīdēšanas un apelācijas iesniegšanas un izskatīšanas kārtība noteikta RSU un DU vērtēšanu regulējošos iekšējos normatīvajos aktos.  Studējošam ir nepieciešams iegūt sekmīgu vērtējumu par visa studiju programmas satura apguvi.  Studiju rezultātu vērtēšanā tiek izmantoti dažādi pārbaudes veidi (testi, patstāvīgi pētījumi, prezentācijas, mutiski un rakstiski eksāmeni, tiek vērtēta arī līdzdalība, aktivitāte un atbilžu kvalitāte lekciju un nodarbību diskusijās).  Studiju rezultātu apguvi vērtē tikai 10 ballu skalā, jo akadēmiskajā maģistra studiju programmā nav studiju kursu mazāk kā 3 ECTS apjomā. Studiju rezultātu vērtējumi un studiju kursu rezultātu vērtējumi 10 ballu skalā tieši atbilst valsts augstākās izglītības standartā noteiktajam. |

\*Atbilstoši piemērojamajam valsts izglītības standartam

1. Saskaņā ar Augstskolu likumu. <https://likumi.lv/ta/id/37967-augstskolu-likums> [↑](#footnote-ref-2)