**Studiju kursu kartējums studiju programmas studiju rezultātu sasniegšanai akadēmiskā maģistra studiju programmai “Ekonomiskā drošība”**

1. **Ievads – kartēšanas mērķis un iespējas.**

Studiju programmas kartēšana ir daļa no studiju programmu pārvaldības procesa un sekmē iespēju īstenot studentcentrētu pieeju. Kartējot studiju programmas, tiek veikta studiju programmas satura, galvenokārt rezultātu, analīze.

Kartēšanas procesā tiek veikti šādi uzdevumi:

* + pārskatīti studiju programmai formulētie studiju rezultāti, novērtēta to atbilstība normatīvajos aktos noteiktajām prasībām atbilstoši studiju programmas EKI/LKI līmenim;
  + pārskatīti studiju programmā iekļauto studiju kursu formulētie studiju rezultāti, novērtējot to atbilstību studentcentrētas pieejas prasībām un analizējot studiju kursa saistību ar studiju programmas rezultātiem;
  + kartēšanas procesa izpildes rezultātā tiek iegūtas pārskata kartes un novērtēts, vai un kā tiek nodrošināta iespēja sasniegt studiju programmai izvirzītos studiju rezultātus, apgūstot studiju programmas plānā iekļautos kursus.

Studiju programmas kartēšanas procesa rezultāti – iegūtās kartes un gūtie novērojumi – paredzēti gan studiju programmu analīzei un kvalitātes novērtēšanai, gan studiju programmas pilnveidei. Kartēšanas nepieciešamību akreditācijai nosaka MK noteikumi Nr. 793 un Akadēmiskā informācijas centra Augstākās izglītības kvalitātes aģentūras (AIC AIKA) izstrādātās Studiju virzienu pašnovērtējuma ziņojuma izstrādes vadlīnijas1.

Kartēšanas process tiek veikts, izmantojot RSU Pedagoģiskās izaugsmes centra Studiju procesa kvalitātes analīzes nodaļas izstrādāto *MS Excel* kartēšanas rīku (*Excel* programmētā datne nav pievienota pielikumos, pieejama uz vietas RSU), kurā no RSU studiju kursu reģistrā esošajiem attiecīgās studiju programmas studiju kursu aprakstiem tiek izgūti dati. *MS Excel* datne sastāv no šādām kartēšanas komponentēm:

1. “Programmas rezultāti” – sadaļā tiek attēloti sākotnējie studiju rezultāti. Kartēšanas procesa laikā iespējams precizēt sākotnējos rezultātus un novērtēt to atbilstību LKI/EKI prasībām;
2. “Studiju rezultāti” – sadaļā tiek attēlota informācija par katru studiju programmā iekļauto studiju kursu – kategorija, semestris, kredītpunktu skaits semestrī, kā arī studiju kursa aprakstā norādītie studiju rezultāti – zināšanas, prasmes un kompetences. Veicot kartēšanu, balstoties uz šiem datiem, ir iespējams identificēt nepieciešamās izmaiņas studiju kursu aprakstos un veikt atzīmes sadaļā “Piezīmes”. Kartēšanas procesā šajā sadaļā tiek norādīts, kuru studiju rezultātu sasniegšanai studiju programmā ir iekļauts katrs no studiju kursiem;
3. “Rezultātu karte” – izvēloties studiju programmas rezultātu, tiek attēloti visi studiju kursi, kuri sekmē izvēlētā studiju programmas rezultāta sasniegšanu, katram studiju kursam norādot studiju kursa kategoriju, semestri un apguves līmeni. Analizējot iegūtās kartes, var apskatīt un

1 *MK noteikumu Nr. 793 (2018) “Studiju virzienu atvēršanas un akreditācijas noteikumi” IV daļas 10. punktā ir noteikts, ka augstskola iesniedz kvalitātes nodrošināšanas aģentūrā iesniegumu par studiju virziena novērtēšanu un aģentūras norādītos dokumentus. Aģentūras izstrādātās vadlīnijas par iesniedzamo informāciju un dokumentiem no 04.04.2019. ir publicētas AIC AIKA* [*mājaslapā.*](https://www.aika.lv/augstskolam-koledzam/studiju-virziena-akreditacija/pasnovertejuma-zinojuma-sagatavosana/)

novērtēt programmas rezultāta apguvē iesaistīto studiju kursu pēctecību un kategoriju. Identificēt iespējamās vai vēlamās izmaiņas studiju kursu apguvē;

1. “Kursu karte” – izvēloties studiju kursu, tiek attēloti visi studiju programmas rezultāti, kuru apguvi sekmē izvēlētais studiju kurss. Par katru studiju programmas rezultātu, kura apguvi kurss sekmē, tiek attēloti – apguves līmenis, studiju kursa kategorija un semestris. Analizējot iegūtās kartes, var novērtēt studiju kursa satura atbilstīgumu un saistību ar studiju programmas rezultātiem;
2. “Programma” – izvēloties kādu no semestriem, tiek attēloti attiecīgajā semestrī apgūstamie studiju kursi un tiem piekartētie studiju programmas rezultāti un apguves līmeņi. Analizējot šo karti, var izdarīt secinājumus par rezultātu pēctecīgumu un studiju programmas apguves prasībām, atbilstoši studiju programmas veidam;
3. “Rezultāti” – karte ir paredzēta studiju programmas pārskatu veidošanai un izdrukāšanai – kartē tiek attēloti aktuālie studiju programmas rezultāti, kuri izmantoti kartēšanai.
4. “Karte” – karte ir paredzēta studiju programmas pārskatu veidošanai un izdrukāšanai. Saskaņā ar kartēšanas procesā norādītajām atbilstībām starp studiju programmas rezultātiem un studiju kursiem tiek izveidots pārskats, norādot, kuri studiju kursi ir paredzēti katra studiju programmas rezultāta sasniegšanai. Karte ir lietojama kopā ar karti “Rezultāti”.

Perspektīvā plānota kartēšanas sistēmas automatizācija, sinhronizējot RSU iekšējās sistēmas. ESF SAM projekta “Pārvaldības procesu pilnveide un studiju programmu satura modernizācija Rīgas Stradiņa Universitātē” ietvaros 2019. gadā izstrādāta kartēšanas informācijas sistēmas specifikācija, plānojot sistēmas izstrādi 2020. gadā (ir procesā). Plānotā kartēšanas sistēma būs integrēta RSU IT sistēmās un nodrošinās studiju programmu un studiju kursu rezultātu savstarpējo kartēšanu, rezultātu savstarpējās saskaņotības monitoringu.

**2. Kartēšanas rezultāti**

Studiju programmas izstrādes gaitā, sākot kartēšanu, vispirms tiek izvērtēti izstrādātie studiju programmas studiju rezultāti. Kartēšanas laikā sākotnējie rezultāti tiek novērtēti attiecībā pret attiecīgā līmeņa Latvijas kvalifikāciju ietvarstruktūras (LKI/EKI) prasībām. Kartējums atspoguļots

1. tabulā.

1. *tabula.* **Studiju programmas rezultāti pret LKI/EKI 7. līmeni.**

|  |  |  |
| --- | --- | --- |
| **Nr.**  **p. k.** | **Akadēmiskās maģistra studiju programmas “Ekonomiskā drošība” studiju rezultāti** | **Latvijas kvalifikāciju ietvarstruktūras (LKI) 7. līmenim atbilstošo zināšanu, prasmju un kompetenču apraksti** (kas atbilst Eiropas kvalifikāciju ietvarstruktūras līmeņu aprakstiem)  [2017. gada 13. jūnija Ministru kabineta noteikumi Nr. 322 “Noteikumi](https://likumi.lv/ta/id/291524) [par Latvijas izglītības klasifikāciju”](https://likumi.lv/ta/id/291524) |
| 1 | Spēj parādīt padziļinātas un paplašinātas zināšanas un izpratni tiesību aizsardzības jomā, kas atbilst nozarei jaunākajiem atklājumiem, kuras tostarp palīdz prognozēt un novērst riskus ekonomiskajai drošībai, identificēt pazīmes ļaunprātīgai maksātnespējai, nepieļaut finanšu mahinācijas un to slēpšanas mēģinājumus, kā arī identificēt prettiesisku finanšu darījumu pazīmes | 7-Z-001 Spēj parādīt padziļinātas vai paplašinātas zināšanas un izpratni, no kurām daļa atbilst attiecīgās zinātnes nozares vai  profesionālās jomas jaunākajiem atklājumiem un kuras nodrošina pamatu radošai domāšanai vai pētniecībai, tajā skaitā darbojoties dažādu jomu saskarē |
| 2 | Radoši un konstruktīvi spēj analizēt un novērtēt sociāli ekonomiski tiesiskos procesus, debatēt un eksperimentēt par sasniegto rezultātu, pamatojot savu viedokli, izveidot radošus risinājumus ekonomisko noziegumu atklāšanā, novēršanā un izmeklēšanā institucionālajā, nacionālajā un starptautiskajā līmenī. | 7-P-001 Spēj argumentēti izskaidrot un diskutēt par sarežģītiem vai sistēmiskiem attiecīgās zinātnes nozares vai profesionālās jomas aspektiem gan ar speciālistiem, gan ar nespeciālistiem |
| 3 | Spēj kritiski izvērtēt tiesību teorijas un prakses atziņas un juridiskās metodes, lai pilnveidotu pētījumu veikšanu ekonomiskās drošības jomā un piedāvātu oriģinālus profesionālo problēmjautājumu risinājumus ekonomiskajā civilās drošības kontekstā, t.i., ekonomisko drošību vērtējot sistēmiski kā valsts civilās drošības sastāvdaļu. | 7-P-002 Spēj patstāvīgi izmantot teoriju, metodes un problēmu risināšanas prasmes, lai veiktu pētniecisku vai māksliniecisku darbību, vai augsti kvalificētas profesionālas funkcijas |
| 4 | Spēj definēt organizācijas uzdevumus, izstrādāt darba plānus, ģenerēt idejas, organizēt darbu, noteikt uzņēmuma finanšu un ekonomiskās stabilitātes faktorus un identificēt attīstāmās jomas, koordinēt kolēģu sadarbību, tādejādi radot konkurētspējīgus rezultātus ekonomiskās drošības jomā. | 7-P-003 Spēj patstāvīgi virzīt savu kompetenču pilnveidi un specializāciju, uzņemties atbildību par personāla grupu darba rezultātiem un to analīzi, veikt uzņēmējdarbību, inovācijas attiecīgajā zinātnes nozarē vai profesijā, veikt darbu, pētniecību vai tālāku mācīšanos sarežģītos un neprognozējamos apstākļos un, ja nepieciešams, tos pārveidot, lietojot jaunas pieejas |
| 5 | Spēj patstāvīgi sekot jauninājumiem ekonomiskās drošības jomā, un, balstoties uz analītisku pieeju, definēt un analizēt problēmjautājumus ekonomisko noziedzīgo nodarījumu kontekstā, piedāvāt šo problēmjautājumu kopsavilkumu, sniedzot profesionālajai jomai atbilstošus risinājumus un jauninājumus. | 7-P-003 Spēj patstāvīgi virzīt savu kompetenču pilnveidi un specializāciju, uzņemties atbildību par personāla grupu darba rezultātiem un to analīzi, veikt uzņēmējdarbību, inovācijas attiecīgajā zinātnes nozarē vai profesijā, veikt darbu, pētniecību vai tālāku mācīšanos sarežģītos un neprognozējamos apstākļos un, ja nepieciešams, tos pārveidot, lietojot jaunas pieejas |

|  |  |  |
| --- | --- | --- |
| 6 | Spēj sagrupēt, kvalificēt un salīdzināt dažādu jomu zināšanas, kas ļauj analizēt ekonomiskās drošības jomā esošās aktuālās problēmsituācijas plašā salīdzinošā kontekstā un piedāvāt nestandarta risinājumu pielietojot un integrējot tos praksē, attiecīgo noziegumu atklāšanā, novēršanā un izmeklēšanā. | 7-K-001 Spēj patstāvīgi formulēt un kritiski analizēt sarežģītas zinātniskas un profesionālas problēmas, pamatot lēmumus, un, ja nepieciešams, veikt papildu analīzi |
| 7 | Spēj formulēt un kritiski analizēt dažādu jomu zināšanas ekonomiskās drošības kontekstā, radot jaunas zināšanas, kuras tiek piemērotas profesionālās darbības ietvaros, risinot problēmjautājumus un uzņemoties atbildību organizācijas vadības jautājumos. | 7-K-001 Spēj patstāvīgi formulēt un kritiski analizēt sarežģītas zinātniskas un profesionālas problēmas, pamatot lēmumus, un, ja nepieciešams, veikt papildu analīzi |
| 8 | Spēj savākt, salīdzināt un izvērtēt informāciju attiecībā uz ekonomiskās drošības un starpdisciplinārajām jomām starptautiskās un nacionālās profesionālās vides kontekstā atbilstoši specializācijai un patstāvīgi izvēlēties mērķim atbilstošo profesionālās kompetences pilnveides metodiku. | 7-K-002 Spēj integrēt dažādu jomu zināšanas, dot ieguldījumu jaunu zināšanu radīšanā, pētniecības vai profesionālās darbības metožu attīstībā, parādīt izpratni un ētisko atbildību par zinātnes rezultātu vai profesionālās darbības iespējamo ietekmi uz vidi un sabiedrību |
| 9 | Attīsta izpratni par to, kas ir ekonomiskā drošība gan valstī un pasaulē kopumā, spēj risināt problēmas un pamatot lēmumus, tostarp sagatavot nepieciešamos dokumentus un izmantot informācijas un komunikācijas tehnoloģijas profesionālo jautājumu risināšanai. | 7-K-002 Spēj integrēt dažādu jomu zināšanas, dot ieguldījumu jaunu zināšanu radīšanā, pētniecības vai profesionālās darbības metožu attīstībā, parādīt izpratni un ētisko atbildību par zinātnes rezultātu vai profesionālās darbības iespējamo ietekmi uz vidi un sabiedrību |

Nākamais solis kartēšanā ir visu studiju kursu izvērtēšana, identificējot, kuri studiju kursi sekmē katra studiju programmas rezultāta sasniegšanu.

Kartējuma rezultāti atspoguļoti 2. tabulā.

1. *tabula.* **Studiju programmas rezultātu karte**

**Studiju kursu kartējums studiju programmas studiju rezultātu sasniegšanai**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Kursa kods** | **Kursa nosaukums** | **Kategorija** | **1** | **2** | **3** | **4** | **5** | **6** | **7** | **8** | **9** |
| JF\_437 | Zinātniskā pētniecība ekonomiskajā drošībā | A | X |  |  |  | X |  |  |  |  |
| JF\_441 | Finanšu un nodokļu sistēma, risku identifikācija | B |  | X | X |  | X |  |  |  |  |
| JF\_418 | Organizāciju teorija un vadība | B |  |  |  |  |  | X |  |  |  |
| JF\_440 | Stratēģiskā resursu pārvaldība | A |  | X | X |  |  | X |  | X |  |
| JF\_436 | Ekonomiski finansiālo noziegumu kriminoloģiskais raksturojums un novēršanas nacionālais un starptautiskais aspekts | B | X | X | X |  | X |  |  | X |  |
| JF\_420 | Ekonomiskie kibernoziegumi un drošība | B |  | X |  |  |  |  | X |  |  |
| JF\_422 | Kredītiestāžu nacionālais un starptautiskais tiesiskais regulējums | B |  |  |  |  |  |  |  |  | X |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Kursa kods** | **Kursa nosaukums** | **Kategorija** | **1** | **2** | **3** | **4** | **5** | **6** | **7** | **8** | **9** |
| JF\_432 | Noziedzīgi iegūtu līdzekļu legalizācijas, terorisma un proliferācijas finansēšanas novēršanas analīze un vadība | A |  |  |  |  |  |  |  |  | X |
| JF\_417 | Normatīvo aktu izstrāde un dokumentu pārvaldība | B |  |  |  |  |  |  |  |  |  |
| JF\_416 | Cilvēkresursu pārvaldība un personas datu aizsardzība | A |  |  |  |  |  | X |  |  |  |
| JF\_427 | Muitas lietu administrēšana | A |  |  |  |  |  | X | X |  | X |
| JF\_433 | Civilā un vides aizsardzība | B |  |  |  |  |  |  |  | X |  |
| VC\_143 | Specializētā angļu valoda | B |  |  |  |  |  | X | X |  |  |
| JF\_426 | Saskarsmes psiholoģija un sarunu vadīšanas un profesionālo attiecību veidošanas prasmes | B |  |  |  |  |  | X |  |  |  |
| JF\_438 | Atvērto avotu un datu analīze | A |  |  | X | X | X |  | X | X |  |
| JF\_458 | Nodokļu politika un tās ietekme uz tautsaimniecības attīstību | B | X |  |  |  | X |  |  | X |  |
| JF\_421 | Kriptovalūtu un blokķēdes tehnoloģiju tiesības | B |  |  |  |  |  |  |  |  | X |
| JF\_434 | Operatīvās darbības tiesiskais regulējums Latvijā un ārvalstīs | B |  |  |  |  |  |  | X |  | X |
| JF\_435 | Ekonomikā izdarīto noziedzīgo nodarījumu kriminālistiskais raksturojums | B |  | X |  |  |  |  |  |  |  |
| JF\_415 | Administratīvās atbildības specifika ekonomiskās drošības jomā | B |  |  |  |  |  |  |  |  | X |
| JF\_429 | Starptautiskā drošība | A | X |  | X | X |  |  | X | X |  |
| JF\_428 | Nacionālā drošība | A | X |  | X | X |  |  | X | X |  |
| JF\_439 | Ekonomiskās drošības menedžments | A |  | X | X | X | X |  | X | X |  |
| JF\_442 | Prakse | A |  | X |  | X |  |  |  | X |  |
| JF\_460 | Finanšu un nodokļu tiesības | B |  |  |  |  |  |  |  |  | X |
| JF\_468 | Finanšu pārvaldība | B |  | X | X |  |  |  | X |  |  |
| SBUEK\_234 | Konfliktu vadība organizācijās un darbinieku tiesības | B |  |  |  |  | X |  | X |  |  |
| SBUEK\_150 | Starptautiskā biznesa ekonomika | A | X |  |  | X |  | X |  | X | X |
| SZF\_052 | Drošības pārvaldība: Eiroatlantiskā telpa un citi reģioni | B |  |  | X | X |  |  |  | X |  |
| SZF\_142 | Krīžu komunikācija | B |  | X |  |  |  |  |  |  | X |
| SZF\_141 | Baltijas valstu drošības un aizsardzības politika | B | X |  | X | X |  |  | X | X |  |
| SZF\_144 | Vadības teorijas un projektu izstrāde | B |  |  |  | X |  |  |  |  |  |
| SZF\_145 | Kiberdrošības pamati un sistēmu aizsardzība pret kiberuzbrukumiem | B |  |  |  |  |  |  |  |  | X |
| JF\_443 | Maģistra darba izstrāde un aizstāvēšana | A | X |  |  | X | X |  | X |  |  |

1. **Secinājumi**

Studiju kursu saturs izriet no studiju kursa mērķiem un sasniedzamajiem rezultātiem, savukārt tie izriet no programmas mērķa un sasniedzamajiem rezultātiem. Sasaiste ir redzama no studiju programmas kartējuma. Katram programmas sasniedzamajam rezultātam (1–10) atbilst vairāki studiju kursi. Kartēšanā norādot apguves līmeni, par pamatu tika ņemtas 7. kvalifikācijas līmenī iekļautās nepieciešamās zināšanas, kompetences un prasmes.